Text Khetho ea ho kopitsa lingoliloeng tse Inthaneteng TSOHA! No. 3 2018 | U ka Thusoa Ke’ng ha U Siame? 9 Moapostola Paulo o ile a laela gore ge Bakriste bao ba tšofetšego ba se sa kgona go itlhokomela, bana ba bona le ditlogolo ba swanetše “go lefa batswadi le borakgolo le bomakgolo ba bona seo se ba swanetšego.” Eupša Paulo o tšwetše pele ka go kgothaletša Bakriste ka moka gore ba kgotsofalele dinyakwa tša bona tša letšatši le letšatši—dijo, diaparo le madulo. Ga se ra swanela go katanela go phela bophelo bja manobonobo goba go dula re naganne ka go ikgobokeletša tšhelete bakeng sa bokamoso. (Bala 1 Timotheo 5:4, 8; 6:6-10.) E le gore Mokriste a hlokomele goba ‘a babalele ba gabo,’ ga go hlokagale gore a nyake mahumo a dilo tše di bonagalago lefaseng le leo le lego kgauswi le go feta. (1 Joh. 2:15-17) Ga se ra swanela go dumelela “matla a forago a mahumo” goba “dipelaelo tša bophelo” di bea kotsing ‘go swarelela ga malapa a rena ka go tia bophelong bja kgonthe’ lefaseng le lefsa la Modimo la go loka!—Mar. 4:19; Luka 21:34-36; 1 Tim. 6:19.